དེའི་རྗེས་དབུས་འོས་བསྡུ་ལྷན་ཁང་གིས་སྲིད་སྐྱོང་འོས་མི་གཉིས་དང་སྤྱི་འཐུས་འོས་མི་ཆོལ་ཁ་རེར་ཉི་ཤུ་རེ་དང་ཆོས་བརྒྱུད་རེར་བཞི།ལྷོ་བྱང་ཨ་རི་ཁུལ་དུ་བཞི།ལྷོ་ཨ་ཕི་རི་ཀའི་ཁུལ་དུ་བཞི།ཨེ་ཤ་ཡ་དང་ཨོ་སི་ཊོ་ལི་ཁུལ་དུ་གཉིས་རེ་དང་བླངས་མ་རྩིས་པར།བཅས་གཏན་འཁེལ་བའི་གསལ་བསྒྲགས་བརྐྱངས་མ་ཐགཡང་བསྐྱར་སྲིད་སྐྱོང་འོས་མི་གཉིས་བར་དུ་རྣོ་ངར་ལྡན་པའི་བགྲོ་གླེང་བྱུང་ཞིང་།སྐབས་འདིར་ཁོང་གཉིས་ཀྱི་ལྟ་བུའི་ལངས་ཕྱོགས་གཅིག་པ་ཡིན་ཀྱང་།མ་འདྲ་བ་ཞིག་ནི་སྲིད་སྐྱོང་གཅིག་གིས་སྲིད་སྐྱོང་གཅིག་གི་མ་འདང་བའི་ཆ་སྔོགས་ནས་ཐོན་པའི་ལྡིང་ཆ་དག་གིས།སྤྱི་ཚོགས་ཀྱི་རྣ་བའི་དབང་བོ་དང་མིག་གི་ལྟ་ཕྱོགས་སྲིད་སྐྱོང་འོས་མིའི་བགྲོ་གླེང་ཕྱོགས་སུ་ཤོར་བ་རེད།དེའི་རྐྱེན་གྱིས་འོས་འཐུས་རྣམས་ཀྱིས་སོ་སོ་རང་ཉིད་ཁྱབ་སྤེལ་གྱི་བརྡ་ཁྱབ་སྤེལ་བ་དང་ངོ་ཤེས་ནས་ངོ་ཤེས་བརྒྱུད་དེ་སྤྱི་ཚོགས་བརྒྱུད་ལམ་དུ་ཁྱབ་སྤེལ་གཏོང་བ་གཅིག་པུའི་ལས་འགན་ཅི་ཡང་མེད་པ་ལྟ་བུ་ཆགས་པ་རེད།